

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.11 | 2024. gada 25. jūlijā |

**28.**

**Par** **Ogres novada pašvaldības Centrālās administrācijas** **Nekustamo īpašumu pārvaldes nodaļas 2024. gada 29. janvāra lēmuma Nr. 10-2.2/10 “****Par zemes ierīcības projekta apstiprināšanu nekustamā īpašuma “Vecavoti” zemes vienības ar kadastra apzīmējumu 7480 004 0460 Ogresgala pagastā, Ogres novadā sadalei” apstrīdēšanu**

Ogres novada pašvaldības dome (turpmāk – Dome), izskatot 2024. gada 1. martā saņemto SIA “Saulcerīši”, reģistrācijas Nr. 40103972630 (turpmāk – Iesniedzēja) iesniegumu (Pašvaldībā reģistrēts ar Nr. 2-4.1/1147) par Ogres novada pašvaldības Centrālās administrācijas Nekustamo īpašumu pārvaldes nodaļas (turpmāk arī – NĪP nodaļa) 2024. gada 29. janvāra lēmuma Nr. 10-2.2/10 “Par zemes ierīcības projekta apstiprināšanu nekustamā īpašuma “Vecavoti” zemes vienības ar kadastra apzīmējumu 7480 004 0460 Ogresgala pagastā, Ogres novadā sadalei” apstrīdēšanu (turpmāk – Sūdzība) -

**konstatēja un secināja, ka:**

1. Ogres novada pašvaldības Centrālās administrācijas Nekustamo īpašumu pārvaldes nodaļas lēmumā Nr. 10-2.2/10 norādīts:

[1.1.] Zemgales rajona tiesas Ogresgala pagasta zemesgrāmatas nodalījumā Nr. 964 ierakstīts nekustamais īpašums “Vecavoti” ar kadastra numuru 7480 004 0460, kura sastāvā reģistrēta zemes vienība ar kadastra apzīmējumu 7480 004 0460, ar platību 3,5 ha un būves ar kadastra apzīmējumiem 74800040460001, 74800040460002, 74800040460003.

[1.2.] Zemes ierīcības projektu izstrādāja sabiedrības ar ierobežotu atbildību “DELTA KOMPĀNIJA”, reģistrācijas Nr. 40103411129, sertificēta persona zemes ierīcības darbu veikšanai Anželika Tropiņa (sertifikāts Nr. AA0160, derīgs līdz 2025. gada 28. decembrim).

[1.3.] Projekts izstrādāts saskaņā ar Ogres novada pašvaldības 2021. gada 7. augusta lēmumu Nr. 10-3.1/40 “Par zemes ierīcības projekta izstrādāšanu nekustamā īpašuma “Vecavoti” Ogresgala pag., Ogres nov. (kadastra numurs 7480 004 0460) zemes vienībai ar kadastra apzīmējumu 7480 004 0460”, un izpildot Zemgales apgabaltiesas 2023. gada 9. marta spriedumu lietā Nr. C73675420.

[1.4.] Zemes ierīcības projekts izstrādāts atbilstoši Ministru kabineta 2016. gada 2. augusta noteikumiem Nr. 505 “Zemes ierīcības projekta izstrādes noteikumi”, un tajā tiek veikta zemes vienības ar kadastra apzīmējumu 7480 004 0460 sadale divās zemes vienībās kopīpašuma izbeigšanai.

[1.5.] Saskaņā ar Ogres novada pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” 7. pielikuma “Ogres novada teritorijas atļautās un plānotas izmantošanas kartes” funkcionālā zonējuma kartē noteikto Zemes vienība atrodas Ogresgala pagasta teritorijā, kurai noteiktas funkcionālās zonas “Lauksaimniecības teritorija (L)”, “Zaļās teritorijas (Z)” un daļēji “Ūdeņu teritorijas (U)”.

[1.6.] Atbilstoši Ministru kabineta 2021. gada 29. jūnija noteikumiem Nr. 455 “Adresācijas noteikumi” 2. punktam projektētā zemes vienība ar kadastra apzīmējumu 7480 004 1328 nav adresācijas objekts.

[1.7.] Veidojot jaunu nekustamo īpašumu, Pašvaldība pieņem lēmumu par nosaukumu piešķiršanu jaunveidojamam īpašumam, kas saskaņā ar Nekustamā īpašuma valsts kadastra likuma 1. panta 14. punktu nav adrese, par ko 2023. gada 12. decembra vēstulē [2-5.1/3168](https://namejs.ogresnovads.lv/Portal/Documents/Update/1216525) (ar lūgumu sniegt priekšlikumus nosaukumam) tika informēti nekustamā īpašuma “Vecavoti” kopīpašnieki (turpmāk – Kopīpašnieki).

[1.8.] Saskaņā ar Administratīvā procesa likuma (turpmāk – APL) 64. panta otro daļu 2024. gada 4. janvārī Pašvaldība pieņēma lēmumu Nr. 10-2.2/2 “Par lēmuma izskatīšanas termiņa un administratīvā akta izdošanas termiņa pagarinājumu”, kas tika nosūtīts SIA “DELTA KOMPĀNIJA” un Kopīpašniekiem, atkārtoti lūdzot sniegt jaunveidojamā īpašuma nosaukuma priekšlikumu līdz 2024. gada 26. janvārim. Noteiktajā termiņā atbilde netika saņemta.

[1.9.] Ņemot vērā minēto un pamatojoties uz Zemes ierīcības likuma 8. panta pirmās daļas 3. punktu un 19. pantu, Ministru kabineta 2016. gada 2. augusta noteikumu Nr. 505 “Zemes ierīcības projekta izstrādes noteikumi” 11.6. apakšpunktu, 28.1., 28.2. apakšpunktu, 26. punktu, Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1. apakšpunktu un 30. punktu, 2. pielikumu Ministru kabineta 2006. gada 20. jūnija noteikumiem Nr. 496 “Nekustamā īpašuma lietošanas mērķu klasifikācijas struktūra un paskaidrojumi”, Ministru kabineta 2021. gada 29. jūnija noteikumu Nr. 455 “Adresācijas noteikumi” 2.9., 2.10. apakšpunktu 10., 14. punktu, Zemgales apgabaltiesas 2023. gada 9. marta spriedumu lietā Nr. C73675420, Ogres novada pašvaldības 2021. gada 1. jūlija saistošo noteikumu Nr. 12/2021 “Ogres novada pašvaldības nolikums” 142.1.1., 142.1.4. un 142.1.6. apakšpunktiem, Nekustamo īpašumu pārvaldes nodaļa nolēma:

1. **Apstiprināt** sertificētas personas zemes ierīcības darbu veikšanai Anželikas Tropiņas (sertifikāta Nr. AA0160) izstrādāto zemes ierīcības projektu nekustamā īpašuma “Vecavoti” (kadastra numurs 7480 004 0460) zemes vienības ar kadastra apzīmējumu 7480 004 0460 Ogresgala pagastā, Ogres novadā sadalei.
2. **Projektētajai** zemes vienībai ar kadastra apzīmējumu **7480 004 1328**, platība 1,0 ha, **noteikt** nekustamā īpašuma lietošanas mērķi – “Zeme, uz kuras galvenā saimnieciskā darbība ir lauksaimniecība” (NĪLM kods 0101, platība 1,0 ha).
3. **Projektētajai** zemes vienībai ar kadastra apzīmējumu **7480 004 1329**, platība 2,5 ha:
   1. **noteikt** nekustamā īpašuma lietošanas mērķi – “Zeme, uz kuras galvenā saimnieciskā darbība ir lauksaimniecība” (NĪLM kods 0101, platība 2,5 ha).
   2. **saglabāt** adresi: “Vecavoti”, Ogresgala pag., Ogres nov. (kods Valsts adrešu reģistrā 103349677).
4. **Mainīt** adresi dzīvojamai mājai (būves kadastra apzīmējums 7480 004 0460 003) “Jaunavoti”, Ogresgala pag., Ogres nov.
5. **Iesniedzējas Sūdzībā norādīts:**

[2.1.] Ar Ogres novada pašvaldības Centrālās administrācijas nekustamo īpašumu pārvaldes nodaļas vadītājas A. Lastiņas 2024. gada 29. janvāra lēmumu Nr. 10-2.2/10 nolemts:

1. Apstiprināt sertificētas personas zemes ierīcības darbu veikšanai Anželikas Tropiņas (sertifikāta Nr. AA0160) izstrādāto zemes ierīcības projektu nekustamā īpašuma “Vecavoti” (kadastra numurs 7480 004 0460) zemes vienības ar kadastra apzīmējumu 7480 004 0460 Ogresgala pagastā, Ogres novadā sadalei.
2. Projektētajai zemes vienībai ar kadastra apzīmējumu 7480 004 1328, platība 1,0 ha, noteikt nekustamā īpašuma lietošanas mērķi –“Zeme, uz kuras galvenā saimnieciskā darbība ir lauksaimniecība” (NĪLM kods 0101, platība 1,0 ha).
3. Projektētajai zemes vienībai ar kadastra apzīmējumu 7480 004 1329, platība 2,5ha:
   1. noteikt nekustamā īpašuma lietošanas mērķi –“Zeme, uz kuras galvenā saimnieciskā darbība ir lauksaimniecība” (NĪLM kods 0101, platība 2,5 ha);
   2. saglabāt adresi: “Vecavoti”, Ogresgala pag., Ogres nov. (kods Valsts adrešu reģistrā 103349677).
4. Mainīt adresi dzīvojamai mājai (būves kadastra apzīmējums 7480 004 0460 003) “Jaunavoti”, Ogresgala pag., Ogres nov.

[2.2.] Ar šo SIA “Saulcerīši”, reģistrācijas Nr. 40103972630 (turpmāk arī –Sabiedrība), apstrīd Ogres novada pašvaldības 2024. gada 29. janvāra lēmumu Nr. 10-2.2/10 (turpmāk arī –Lēmums), lūdzot Ogres novada pašvaldības domi to atcelt pilnībā.

[2.3.] Norādāms, ka Lēmums neatbilst APL 67. panta otrās daļas 5. un 6. punkta noteikumiem. Lēmumā nav ņemts vērā, ka nekustamā īpašuma “Vecavoti”, Ogresgala pag., Ogres nov., kadastra Nr. 7480 004 0460, ierakstīts Ogresgala pagasta zemesgrāmatas nodalījumā Nr. 7480 004 0460, sastāvā ietilpst tai skaitā dzīvojamā ēka ar kadastra apzīmējumu Nr. 7480 004 0460 001, izlemjot jautājumu vien par adreses maiņu dzīvojamajai ēkai ar kadastra apzīmējumu Nr. 7480 004 0460 003. Lēmuma rezultatīvā daļā nesatur lēmumu par adreses saglabāšanu dzīvojamajai ēkai ar kadastra apzīmējumu Nr. 7480 004 0460 001.

[2.4.] Tāpat Lēmums nav motivēts attiecībā uz to, kamdēļ adrese “Vecavoti”, Ogresgala pag., Ogres nov. tiek saglabāta projektētajai zemes vienībai ar kadastra apzīmējumu 7480 004 1329, ar kopējo platību 2.5 ha, nevis projektētajai zemes vienībai ar kadastra apzīmējumu 7480 004 1328, ar kopējo platību 1.0 ha. Lēmumam šajā daļā trūkst jebkādi lietderības apsvērumi, turklāt pie apstākļiem, kad uz projektētās zemes vienības ar kadastra apzīmējumu 7480 004 1329 atradīsies dzīvojamā māja ar adresi “Jaunavoti”, Ogresgala pag., Ogres nov..

[2.5.] Ņemot vērā augstāk norādīto, SIA “Saulcerīši”, reģistrācijas Nr. 40103972630, lūdz Ogres novada pašvaldības domi atcelt pilnībā Ogres novada pašvaldības Centrālās administrācijas nekustamo īpašumu pārvaldes nodaļas vadītājas A. Lastiņas 2024. gada 29. janvāra lēmumu Nr. 10-2.2/10.

1. **Izvērtējot Iesniedzējas Sūdzībā minēto kopsakarā ar NĪP nodaļas lēmumu Nr. 10-2.2/10, secināms, ka:**

3.1. 2024. gada 1. martā Domē saņemta Sūdzība par NĪP nodaļas 2024. gada 29. janvāra lēmumu Nr. 10-2.2/10 “Par zemes ierīcības projekta apstiprināšanu nekustamā īpašuma “Vecavoti” zemes vienības ar kadastra apzīmējumu 7480 004 0460 Ogresgala pagastā, Ogres novadā sadalei”.

3.2. Atbilstoši Ogres novada pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” 7. pielikuma “Ogres novada teritorijas atļautās un plānotas izmantošanas kartes” funkcionālā zonējuma kartē noteiktajam Zemes vienība atrodas Ogresgala pagasta teritorijā, kurai noteiktas funkcionālās zonas “Lauksaimniecības teritorija (L)”, “Zaļās teritorijas (Z)” un daļēji “Ūdeņu teritorijas (U)”.

3.3. Saskaņā ar Pašvaldību likuma 2. panta 1. punktu, pašvaldība patstāvīgi nodrošina tai tiesību aktos noteikto funkciju un uzdevumu izpildi savas administratīvās teritorijas iedzīvotāju interesēs un ir atbildīga par to.

3.3. NĪP nodaļa ir Ogres novada pašvaldības Centrālās administrācijas struktūrvienība, kuras kompetence, veicamās funkcijas un uzdevumi ir noteikti Ogres novada pašvaldības 2021. gada 1. jūlija saistošajos noteikumos Nr. 12/2021 “Ogres novada pašvaldības nolikums”, konkrētajā gadījumā NĪP nodaļa tiesību aktos noteiktajos gadījumos pašvaldības vārdā pieņem lēmumus un izdod administratīvos aktus par 142.1.1., 142.1.4. un 142.1.6. apakšpunktos noteikto: 142.1.1. par zemes ierīcības projekta nosacījumu izstrādi, zemes ierīcības projekta apstiprināšanu un tā grozījumu apstiprināšanu; 142.4.4. par adrešu un nosaukumu piešķiršanu, maiņu, likvidāciju nekustamiem īpašumiem un gadījumos, kas saistīti ar zemes ierīcības darbu veikšanu – zemes vienību sadalīšanu vai atdalīšanu Ogres novada administratīvajā teritorijā; 142.1.6. noteikt vai mainīt nekustamo īpašumu lietošanas mērķus un lietošanas mērķim piekrītošās zemes platības nekustamiem īpašumiem un gadījumos, kas saistīti ar zemes ierīcības darbu veikšanu – zemes vienību sadalīšanu vai atdalīšanu Ogres novada teritorijā.

3.4. NĪP nodaļa, saskaņā ar APL 57. pantu, kas noteic, ka iestāde, kurai lieta ir piekritīga, ierosina administratīvo lietu, ja tai kļūst zināmi fakti, uz kuriem pamatojoties saskaņā ar tiesību normām ir jāizdod vai var tikt izdots attiecīgs administratīvais akts, veica nepieciešamās darbības un pieņēma lēmumu.

3.5. NĪP nodaļa pieņemto lēmumu motivē ar sekojošiem Latvijas Republikā spēkā esošiem normatīvajiem aktiem:

3.5.1. Zemes ierīcības likuma 8. panta pirmās daļas 3. punkts noteic, ka Zemes ierīcības projektu izstrādā zemes ierīcības darbiem, tostarp zemes vienību (arī kopīpašumā esošo) sadalīšanai. Šī likuma 19. pants noteic, ka Zemes ierīcības projektu un tā grozījumus apstiprina vietējā pašvaldība, izdodot administratīvo aktu.

Zemes ierīcības projekts izstrādāts un tajā tiek veikta zemes vienības ar kadastra apzīmējumu 7480 004 0460 sadale divās zemes vienībās kopīpašuma izbeigšanai.

3.5.2. Ministru kabineta 2016. gada 2. augusta noteikumu Nr. 505 “Zemes ierīcības projekta izstrādes noteikumi” 11.6. apakšpunktā noteikts, ka projekta izstrādes un apstiprināšanas procesa gaitā vietējā pašvaldība izdod administratīvo aktu par projekta apstiprināšanu vai noraidīšanu. Šo noteikumu 26. punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu. Saskaņā ar šo noteikumu 28.1., 28.2. apakšpunktu pašvaldība pieņem uz projektētajām zemes vienībām attiecināmus lēmumus par adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.

3.5.3. Saskaņā ar Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1. apakšpunktu pašvaldībai ir jānosaka lietošanas mērķi, ja tiek izveidota jauna zemes vienība vai zemes vienības daļa. Savukārt šo noteikumu 30. punkts noteic, ka lauku teritorijās zemes vienībai, kuru izmanto tikai lauksaimniecībai, mežsaimniecībai un ūdenssaimniecībai, nosaka vienu lietošanas mērķi. Uz zemes vienības esošai dzīvojamo ēku un palīgēku vai lauku saimniecību nedzīvojamo ēku apbūvei atsevišķi nenosaka lietošanas mērķi no lietošanas mērķu klases "Apbūves zeme".

3.5.4. Ministru kabineta 2021. gada 29. jūnija noteikumu Nr. 455 “Adresācijas noteikumi” 2.9. un 2.10. apakšpunkti noteic, kas ir Adresācijas objekti - dzīvošanai, saimnieciskai, administratīvai vai publiskai darbībai paredzēta ēka (turpmāk – ēka); zemes vienība, uz kuras ir atļauts būvēt šo noteikumu 2.8. un 2.9. apakšpunktā minētos objektus (turpmāk – apbūvei paredzēta zemes vienība). Noteikumu 10. punktā noteikts, ka piešķirot, mainot, tai skaitā precizējot adreses pieraksta formu, vai likvidējot adresi, pārbauda Valsts adrešu reģistra informācijas sistēmā reģistrētos datus un Kadastra informācijas sistēmas datus. Pieņemto lēmumu par adreses piešķiršanu, maiņu vai likvidēšanu pašvaldība paziņo īpašniekam (valdītājam). Savukārt šo noteikumu 14. punktā noteikts - ja apbūvei paredzētajai zemes vienībai adrese nav piešķirta un uz apbūvei paredzētās zemes vienības atrodas vairākas funkcionāli nesaistītas ēkas, katrai ēkai piešķir atsevišķu adresi, izņemot šo noteikumu [21.](https://likumi.lv/ta/id/324387#p21), [22.](https://likumi.lv/ta/id/324387#p22)un [23. punktā](https://likumi.lv/ta/id/324387#p23) minētos gadījumus, bet zemes vienībai, ja nepieciešams, piešķir adresi, kas piešķirta vienai no ēkām, neatkarīgi no tā, vai ēka un zemes vienība ir viena īpašnieka vai vairāku īpašnieku īpašumā (valdījumā).

3.6. Iesniedzēja sūdzības [2.3.] punktā norāda, ka nekustamā īpašuma “Vecavoti”, Ogresgala pag., Ogres nov., kadastra Nr. 7480 004 0460, ierakstīts Ogresgala pagasta zemesgrāmatas nodalījumā Nr. 7480 004 0460, sastāvā ietilpst tai skaitā dzīvojamā ēka ar kadastra apzīmējumu Nr. 7480 004 0460 001, bet ir izlemts jautājums vien par adreses maiņu dzīvojamajai ēkai ar kadastra apzīmējumu Nr. 7480 004 0460 003. Lēmuma rezultatīvā daļa nesatur lēmumu par adreses saglabāšanu dzīvojamajai ēkai ar kadastra apzīmējumu Nr. 7480 004 0460 001.

Dome konstatē, ka NĪP nodaļas Lēmuma 3.2. apakšpunktā ir lemts saglabāt adresi “Vecavoti” projektētajai zemes vienībai ar kadastra apzīmējumu **7480 004 1329**, respektīvi arī vienai no divām dzīvojamām ēkām ar kadastra apzīmējumu 7480 004 0460 001, jo lēmuma 4. punktā ir lemts par adreses maiņu dzīvojamai ēkai ar kadastra apzīmējumu 7480 004 0460 003. Līdz ar to sūdzības [2.3.] punktā minētais arguments nav pamatots.

3.7. Iesniedzēja sūdzības [2.4.] punktā norāda, ka Lēmums nav motivēts attiecībā uz to, kamdēļ adrese “Vecavoti”, Ogresgala pag., Ogres nov. tiek saglabāta projektētajai zemes vienībai ar kadastra apzīmējumu 7480 004 1329, ar kopējo platību 2.5 ha, nevis projektētajai zemes vienībai ar kadastra apzīmējumu 7480 004 1328, ar kopējo platību 1.0 ha.

Izvērtējot minēto argumentu, Dome norāda, ka veidojot jaunu nekustamo īpašumu, pašvaldība pieņem lēmumu par nosaukumu piešķiršanu jaunveidojamam īpašumam, kas saskaņā ar Nekustamā īpašuma valsts kadastra likuma 1. panta 14. punktu nav adrese, par ko 2023. gada 12. decembra vēstulē [2-5.1/3168](https://namejs.ogresnovads.lv/Portal/Documents/Update/1216525) (ar lūgumu sniegt priekšlikumus nosaukumam) tika informēti nekustamā īpašuma “Vecavoti” kopīpašnieki (turpmāk – Kopīpašnieki). NĪP nodaļa SIA “DELTA KOMPĀNIJA” un nekustamā īpašuma Kopīpašniekiem lūdza sniegt jaunveidojamā īpašuma nosaukuma priekšlikumu līdz 2024. gada 26. janvārim. Priekšlikumi no Iesniedzējas puses netika saņemti.

SIA “DELTA KOMPĀNIJA” izstrādātajā Zemes ierīcības projekta risinājumā tika paredzēts, ka nekustamā īpašuma “Vecavoti” nosaukums paliek tai projektētajai zemes vienībai uz kuras jau atrodas dzīvojamās ēkas (kadastra apzīmējums 7480 004 0460 001), bet otrai projektētajai zemes vienībai (kadastra apzīmējums 7480 004 0460 003) piešķirams jauns nosaukums.

Dome secina, ka pieņemot Lēmumu NĪP nodaļa ir ievērojusi materiālo tiesību un procesuālās normas, līdz ar to Lēmums saskaņā ar APL 84. pantu ir pamatots un tiesisks.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 21. punktu, Administratīvā procesa likuma 1. panta trešo daļu, 4. pantu, 55. panta 1. punktu, 59. panta pirmo daļu, 62. panta otrās daļas 3. punktu, 79. panta pirmo daļu, 81. panta otrās daļas 1. punktu un piekto daļu,

**balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Valentīns Špēlis), "Pret" – 2 (Daiga Brante, Santa Ločmele), "Atturas" – 1 (Rūdolfs Kudļa), "Nepiedalās" – nav,**

Ogres novada pašvaldības dome **NOLEMJ:**

1. **Atstāt negrozītu**Ogres novada pašvaldības Centrālās administrācijas Nekustamo īpašumu pārvaldes nodaļas 2024. gada 29. janvāra lēmumu Nr. 10-2.2/10 “Par zemes ierīcības projekta apstiprināšanu nekustamā īpašuma “Vecavoti” zemes vienības ar kadastra apzīmējumu 7480 004 0460 Ogresgala pagastā, Ogres novadā sadalei” un SIA “Saulcerīši”, reģistrācijas Nr. 40103972630, 2024. gada 29. februāra sūdzību noraidīt.
2. **Uzdot** Ogres novada pašvaldības Centrālās administrācijas Kancelejai nosūtīt lēmumu SIA “Saulcerīši”, reģistrācijas Nr. 40103972630.
3. Kontroli par lēmuma izpildi uzdot Ogres novada pašvaldības izpilddirektora vietniekam.

*Atbilstoši Administratīvā procesa likuma 70. panta pirmajai un otrajai daļai administratīvais akts stājas spēkā ar brīdi, kad tas paziņots adresātam atbilstoši Paziņošanas likuma 8. panta trešajai daļai, kas noteic, ka dokuments, kas paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā.*

*Lēmumu var pārsūdzēt viena mēneša laikā no tā spēkā stāšanās dienas Administratīvajā rajona tiesā attiecīgajā tiesu namā pēc pieteicēja adreses (fiziskā persona - pēc deklarētās dzīvesvietas, papildu adreses vai nekustamā īpašuma atrašanās vietas, juridiskā persona - pēc juridiskās adreses).*

(Sēdes vadītāja,

domes priekšsēdētāja E. Helmaņa paraksts)